Source: https://www.zakonypreludi.sk/zz/2006-49
Timestamp: 2020-07-06 23:27:01+00:00

Document:
49/2006 Z. z. Vyhláška o periodickom hodnotení jadrovej bezpečnosti | Aktuálne znenie
49/2006 Z. z.
Vyhláška č. 49/2006 Z. z.Vyhláška Úradu jadrového dozoru Slovenskej republiky o periodickom hodnotení jadrovej bezpečnosti
Platnosť od 08.02.2006 do29.02.2012
Účinnosť od 01.03.2006 do29.02.2012
Zrušený 33/2012 Z. z.
§ 4 - Projekt jadrového zariadenia
§ 5 - Aktuálny stav jadrového zariadenia
§ 6 - Kvalifikácia zariadení
§ 7 - Riadené starnutie
§ 8 - Analýzy bezpečnosti
§ 9 - Prevádzková bezpečnosť jadrového zariadenia
§ 10 - Využívanie skúseností z iných jadrových zariadení a výsledkov výskumu
§ 11 - Organizácia a administratívna správa
§ 12 - Zabezpečovanie systému kvality
§ 13 - Prevádzkové predpisy
§ 14 - Ľudský činiteľ
§ 15 - Hodnotenie havarijného plánovania
§ 16 - Vplyv prevádzky jadrového zariadenia na životné prostredie
§ 17 - Záverečné hodnotenie
Aktuálne znenie 01.03.2006 - 29.02.2012
o periodickom hodnotení jadrovej bezpečnosti
Úrad jadrového dozoru Slovenskej republiky (ďalej len „úrad“) podľa § 23 ods. 7 zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov (ďalej len „zákon“) ustanovuje:
Táto vyhláška upravuje intervaly a rozsah vykonávania periodického hodnotenia jadrovej bezpečnosti podľa § 23 ods. 2 zákona (ďalej len „periodické hodnotenie“).
(1) Držiteľ povolenia vykoná prvé periodické hodnotenie podľa stavu jadrového zariadenia ku dňu, v ktorom uplynie osem rokov od vydania povolenia na prevádzku. Každé ďalšie periodické hodnotenie vykoná držiteľ povolenia podľa stavu jadrového zariadenia ku dňu, v ktorom uplynie desať rokov odo dňa, ku ktorému bolo vykonané predchádzajúce periodické hodnotenie.
(2) Periodické hodnotenie je zamerané na
a) porovnanie dosiahnutého stavu jadrovej bezpečnosti na jadrovom zariadení so súčasnými požiadavkami na jadrovú bezpečnosť a so správnou technickou praxou,
b) preverenie kumulatívnych efektov starnutia jadrového zariadenia, vplyvu vykonaných i uvažovaných zmien na jadrovom zariadení, prevádzkových skúseností a technického rozvoja na jadrovú bezpečnosť,
c) stanovenie odôvodnených a praktických zmien na jadrovom zariadení s cieľom udržať požadovanú vysokú úroveň jadrovej bezpečnosti alebo ju zvýšiť do úrovne približujúcej sa k moderným jadrovým zariadeniam vo svete,
d) preukázanie, že požadovaná úroveň jadrovej bezpečnosti je zaistená až do ďalšieho periodického hodnotenia alebo do konca platnosti povolenia.
(3) Oblasti periodického hodnotenia sú:
d) riadené starnutie,
e) analýzy bezpečnosti,
f) prevádzková bezpečnosť jadrového zariadenia,
g) využívanie skúseností z iných jadrových zariadení a výsledkov výskumu,
h) organizácia a administratívna správa,
i) zabezpečovanie systému kvality,
j) prevádzkové predpisy,
k) ľudský činiteľ,
l) hodnotenie havarijného plánovania,
m) vplyv prevádzky jadrového zariadenia na životné prostredie.
(4) Držiteľ povolenia predkladá úradu správu o periodickom hodnotení do šiestich mesiacov odo dňa, ku ktorému bolo vykonané periodické hodnotenie podľa odseku 1.
(5) Správa o periodickom hodnotení obsahuje
b) výsledky hodnotenia jadrovej bezpečnosti v jednotlivých oblastiach podľa odseku 3,
c) integrovaný plán realizácie navrhovaných nápravných opatrení a bezpečnostných zlepšení na odstránenie zistených negatívnych skutočností,
d) záverečné hodnotenie.
(1) Držiteľ povolenia vykonáva periodické hodnotenie počas vyraďovania na konci každej etapy vyraďovania.1)
(2) Periodické hodnotenie je zamerané najmä na porovnanie dosiahnutého stavu vyraďovania s definovaným konečným stavom zariadenia v danej etape vyraďovania.
(3) Na rozsah hodnotenia jadrovej bezpečnosti počas vyraďovania sa primerane použijú oblasti hodnotenia podľa § 2 ods. 3.
(4) Držiteľ povolenia predkladá úradu správu o periodickom hodnotení v súlade s § 10 ods. 2 zákona.
(5) Správa o periodickom hodnotení obsahuje náležitosti podľa § 2 ods. 5.
(1) Hodnotenie projektu jadrového zariadenia je posúdenie aktuálnosti projektu jadrového zariadenia a jeho dokumentácie vzhľadom na súčasné požiadavky a správnu technickú prax.
(2) Hodnotenie zahŕňa
a) podrobný opis projektu doplnený o schémy a výkresy systémov, štruktúr a komponentov,
b) zoznam vybraných zariadení a ich kategorizáciu do bezpečnostných tried,2)
c) dokumentované pôvodné aj zmenené požiadavky na jadrovú bezpečnosť pri projektovaní,
d) významné pozitívne i negatívne rozdiely medzi stavom jadrového zariadenia v čase hodnotenia a súčasnými požiadavkami na jadrovú bezpečnosť pri projektovaní,3)
e) bezpečnostnú významnosť zistených nedostatkov vo vzťahu ku koncepcii ochrany do hĺbky.
(1) Hodnotenie aktuálneho stavu jadrového zariadenia je zistenie a posúdenie stavu, v ktorom sa jeho zariadenia nachádzajú v čase hodnotenia, porovnanie tohto stavu s hodnotami uvažovanými v pôvodnom projekte alebo s hodnotami z predchádzajúceho periodického hodnotenia a kvality jeho zdokumentovania.
d) rozsah a výsledky prevádzkových kontrol a inšpekcií vybraných zariadení, ktoré preukazujú ich funkčnú spôsobilosť,
e) opis aktuálneho fyzického a technického stavu vybraných zariadení,
g) prínos zmien na jadrovom zariadení, ktoré majú vplyv na jadrovú bezpečnosť, vykonaných od predchádzajúceho hodnotenia.
(1) Hodnotenie kvalifikácie zariadení je overenie splnenia požiadaviek na dokladovanie funkčnej spôsobilosti vybraných zariadení plniť zadané bezpečnostné funkcie v prípade vzniku požiadavky na ich plnenie v období do ďalšieho periodického hodnotenia alebo do konca uvažovanej doby ich životnosti.
a) zoznam vybraných zariadení a dodržiavanie požiadaviek kategorizácie,
b) požiadavky na kvalifikáciu vybraných zariadení,
d) dokumentovanie kvalifikácie vybraných zariadení a overenie ich funkčnej spôsobilosti vzhľadom na stanovené kvalifikačné požiadavky,
e) programy periodického zisťovania aktuálneho stavu a potvrdzovania funkčnej spôsobilosti vybraných zariadení vzhľadom na stanovené kvalifikačné požiadavky,
f) postupy a opatrenia na udržanie kvalifikácie vybraných zariadení do konca uvažovanej doby ich životnosti.
Riadené starnutie
(1) Pri hodnotení riadeného starnutia sa posudzuje systematickosť a efektívnosť programov riadeného starnutia realizovaných na jadrovom zariadení. Analyzujú sa zmeny vlastností vybraných zariadení náchylných na starnutie a ich schopnosť plniť určené bezpečnostné funkcie.
a) stratégiu a dokumentáciu programov riadeného starnutia,
b) určenie vybraných zariadení náchylných na starnutie,
c) výber a záznam údajov ovplyvňujúcich starnutie a údajov identifikujúcich stav životnosti vybraných zariadení,
d) výsledky sledovania životnosti a efektívnosť programov riadeného starnutia vymeniteľných konštrukcií a komponentov,
e) kritériá prijateľnosti, aktuálne a požadované bezpečnostné rezervy vybraných zariadení náchylných na starnutie,
f) úroveň pochopenia fyzikálnych podmienok, dominantných mechanizmov starnutia, aktuálnej bezpečnostnej rezervy a ďalších vplyvov, ktoré by mohli znížiť životnosť vybraných zariadení náchylných na starnutie,
g) možnosti zmiernenia následkov procesu starnutia vybraných zariadení náchylných na starnutie.
(1) Hodnotenie analýz bezpečnosti je zamerané na posúdenie rozsahu, aktuálnosti a kvality deterministických analýz bezpečnosti, pravdepodobnostného hodnotenia bezpečnosti a analýz vplyvu vnútorných a vonkajších javov4) vzhľadom na aktuálny stav projektu a prevádzky, štruktúr, systémov a komponentov jadrového zariadenia, použitých analytických metód, výpočtových nástrojov a dát, ako aj vzhľadom na stav predpovedaný ku dňu ďalšieho periodického hodnotenia.
a) vykonané analýzy bezpečnosti a ich výsledky,
b) použité vstupné údaje, podmienky a predpoklady analýz bezpečnosti,
c) použité analytické metódy, výpočtové programy a dosiahnutú úroveň ich overenia,
d) iniciačné udalosti a ich kategorizáciu, vnútorné a vonkajšie javy, kritériá prijateľnosti a ich splnenie,
e) metodiku na vypracúvanie a previerky analýz bezpečnosti,
f) efektívnosť opatrení na predchádzanie vzniku a zmierňovanie následkov nehôd a havárií alebo ich riadenie.
(1) Hodnotenie prevádzky jadrového zariadenia obsahuje preverenie bezpečnosti a spoľahlivosti prevádzky.
c) systém analýzy koreňových príčin udalostí, spätnej väzby a zmien systémov, štruktúr a komponentov na jej základe,
e) množstvo, druh, formu a aktivitu rádioaktívnych odpadov na jadrovom zariadení a nakladanie s nimi,
j) program pravidelného hodnotenia jadrovej bezpečnosti.
(1) Hodnotenie je zamerané na analýzu systému spätnej väzby z iných jadrových zariadení a výsledkov výskumu v oblasti jadrovej bezpečnosti.
a) získavanie a využívanie informácie z iných jadrových zariadení,
b) získavanie a využívanie informácie z výsledkov výskumu,
c) zmeny na jadrovom zariadení vyplývajúce z iných jadrových zariadení a výsledkov výskumu.
(1) Hodnotenie organizácie a administratívnej správy obsahuje hodnotenie úrovne organizácie a riadenia u držiteľa povolenia podľa zásad kultúry bezpečnosti, hodnotenie organizačných a personálnych zmien u držiteľa povolenia a ich prínosu k zvýšeniu kultúry bezpečnosti, alebo jadrovej bezpečnosti od predchádzajúceho periodického hodnotenia.
b) postup zadávania prevádzkových a bezpečnostných cieľov a ich napĺňanie,
e) systém udržiavania systémov, štruktúr a komponentov i dokumentácie jadrového zariadenia,
h) zabezpečenie dodržiavania a naplnenia technických i administratívnych požiadaviek úradu a všeobecne záväzných právnych predpisov,
i) organizačnú štruktúru a mechanizmy riadenia, ktoré majú vplyv na kultúru bezpečnosti, alebo jadrovú bezpečnosť,
j) súhrnné záznamy histórie prevádzky a údržby jadrového zariadenia.
Zabezpečovanie systému kvality
(1) Hodnotenie zabezpečovania systému kvality a vykonávaných činností je vyhodnotenie plnenia programov kvality a požiadaviek na dokumentáciu systému kvality držiteľa povolenia podľa osobitného predpisu.6)
a) dokumentáciu systému kvality vrátane auditov dodávateľskej sféry,
b) riadenie zavádzania požiadaviek na zabezpečovanie systému kvality do praxe,
c) programy na trvalé zlepšovanie a samohodnotenie efektívnosti zabezpečovania systému kvality u držiteľa povolenia.
(1) Hodnotenie prevádzkových predpisov je preverenie zhody prevádzkových predpisov7) s prevádzkou jadrového zariadenia a so stanovenými požiadavkami na riadenie dokumentácie.
c) súlad prevádzkových predpisov s limitami a podmienkami bezpečnej prevádzky,
e) systém opatrení na pravidelnú previerku a aktualizáciu prevádzkových predpisov,
f) program zdokonaľovania obsahu, formy a štruktúry prevádzkových predpisov.
(1) Hodnotenie ľudského činiteľa je komplexné posúdenie vplyvu ľudského činiteľa na zaistenie bezpečnej prevádzky jadrového zariadenia a prijatých opatrení na odstránenie zistených nedostatkov.
2. splnenie požiadaviek dostatočného počtu vybraných zamestnancov a odborne spôsobilých zamestnancov podľa limít a podmienok bezpečnej prevádzky,
4. ciele odbornej prípravy zamestnancov držiteľa povolenia,
5. rozdelenie zodpovedností za odbornú prípravu zamestnancov držiteľa povolenia,
6. dokumentáciu a jej aktuálnosť pre zabezpečovanie odbornej prípravy zamestnancov držiteľa povolenia,
8. nadväznosť na iné časti dokumentácie systému kvality držiteľa povolenia,
9. využívanie spätnej väzby ako prevencie zlyhania ľudského činiteľa v odbornej príprave zamestnancov držiteľa povolenia,
b) dodržiavanie zásad kultúry bezpečnosti,
c) ergonomiku dozorní a havarijných riadiacich stredísk,
d) vplyv ľudského činiteľa na riziko poškodenia jadrového paliva a úniku rádioaktívnych látok do životného prostredia.
Hodnotenie havarijného plánovania
Hodnotenie havarijného plánovania je posúdenie vhodnosti a efektívnosti havarijných plánov pripravenosti zamestnancov, technických prostriedkov a zariadení na zdolávanie nehôd a havárií podľa osobitného predpisu8) z hľadiska
a) hodnotenia organizácie havarijnej odozvy,
c) realizácie školení členov organizácie havarijnej odozvy a oboznamovaní zamestnancov a ostatných osôb oprávnene sa zdržujúcich na území jadrového zariadenia,
d) realizácie cvičení vrátane plnenia opatrení vyplývajúcich z komplexného hodnotenia cvičení a ich vplyvu na aktualizáciu vnútorného havarijného plánu,
e) komplexnosti a kvality spracovania dokumentácie,
f) spolupráce držiteľa povolenia s úradom a zložkami havarijného plánovania orgánov a organizácií štátnej správy, ktoré zabezpečujú realizáciu plánov ochrany obyvateľstva.
Vplyv prevádzky jadrového zariadenia na životné prostredie
(1) Hodnotenie vplyvu prevádzky jadrového zariadenia na životné prostredie je posúdenie efektívnosti programu pre dohľad na vplyv jadrového zariadenia na životné prostredie z hľadiska koncentrácie rádionuklidov vo vzduchu, vo vode, v pôde, v poľnohospodárskych produktoch a produktoch živočíšnej výroby.
(2) Hodnotenie zahŕňa porovnanie nameraných údajov s hodnotami nameranými pred tým, ako bolo jadrové zariadenie uvedené do prevádzky.
(1) Záverečné hodnotenie podľa § 2 ods. 5 písm. d) a záverečné hodnotenie počas vyraďovania obsahuje
e) porovnanie hodnotených oblastí so stavom pri predchádzajúcom hodnotení,
(2) Držiteľ povolenia na základe výsledkov periodického hodnotenia počas prevádzky s prihliadnutím na aktualizovanú dokumentáciu podľa prílohy č. 1 bodu C písm. i) zákona vypracuje revíziu tejto dokumentácie.
(3) Držiteľ povolenia na základe výsledkov periodického hodnotenia počas prevádzky s prihliadnutím na aktualizovanú dokumentáciu podľa prílohy č. 1 bodu C písm. j) zákona vypracuje pre jadrové zariadenie s jadrovým reaktorom revíziu tejto dokumentácie.
(4) Držiteľ povolenia predloží úradu revíziu predprevádzkovej bezpečnostnej správy podľa odseku 2 do šiestich mesiacov po vydaní písomnej správy podľa § 2 ods. 4.
(5) Držiteľ povolenia predloží úradu revíziu pravdepodobnostného hodnotenia bezpečnosti prvej úrovne podľa odseku 3 do šiestich mesiacov po vydaní písomnej správy podľa § 2 ods. 4 a revíziu pravdepodobnostného hodnotenia bezpečnosti druhej úrovne podľa odseku 3 do dvanástich mesiacov po vydaní písomnej správy podľa § 2 ods. 4.
(6) Držiteľ povolenia zohľadní výsledky periodického hodnotenia počas vyraďovania pri príprave dokumentácie podľa prílohy č. 1 bodu D písm. d) a e) zákona.
Táto vyhláška bola prijatá v súlade s osobitým predpisom9) pod číslom notifikácie 2005/0459/SK.
1) § 2 písm. d) vyhlášky Úradu jadrového dozoru Slovenskej republiky č. 50/2006 Z. z., ktorou sa ustanovujú podrobnosti o požiadavkách na jadrovú bezpečnosť jadrových zariadení pri ich umiestňovaní, projektovaní, výstavbe, uvádzaní do prevádzky, prevádzke, vyraďovaní a pri uzatvorení úložiska, ako aj kritériá pre kategorizáciu vybraných zariadení do bezpečnostných tried.
2) § 3 vyhlášky Úradu jadrového dozoru Slovenskej republiky č. 50/2006 Z. z.
3) § 5 vyhlášky Úradu jadrového dozoru Slovenskej republiky č. 50/2006 Z. z.
4) § 19 ods. 2 písm. g) a § 20 ods. 1 písm. h) vyhlášky Úradu jadrového dozoru Slovenskej republiky č. 58/2006 Z. z., ktorou sa ustanovujú podrobnosti o rozsahu, obsahu a spôsobe vyhotovovania dokumentácie jadrových zariadení potrebnej k jednotlivým rozhodnutiam.
5) Vyhláška Úradu jadrového dozoru Slovenskej republiky č. 48/2006 Z. z., ktorou sa ustanovujú podrobnosti o spôsobe ohlasovania prevádzkových udalostí a udalostí pri preprave a podrobnosti o zisťovaní ich príčin.
6) Vyhláška Úradu jadrového dozoru Slovenskej republiky č. 56/2006 Z. z., ktorou sa ustanovujú podrobnosti o požiadavkách na dokumentáciu systému kvality držiteľa povolenia, ako aj podrobnosti o požiadavkách na kvalitu jadrových zariadení, podrobnosti o požiadavkách na kvalitu vybraných zariadení a podrobnosti o rozsahu ich schvaľovania.
7) § 18 vyhlášky Úradu jadrového dozoru Slovenskej republiky č. 58/2006 Z. z.
8) Vyhláška Úradu jadrového dozoru Slovenskej republiky č. 55/2006 Z. z. o podrobnostiach v havarijnom plánovaní pre prípad nehody alebo havárie.
9) Smernica Európskeho parlamentu a Rady 98/34/ES o postupe pri poskytovaní informácií v oblasti technických noriem a predpisov v platnom znení (Ú. v. ES L 204, 21. 7. 1998).

References: § 4

§ 5

§ 6

§ 7

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17
 § 23
 § 23
 § 2
 § 10
 § 2
 § 2
 § 2
 § 2
 § 2
 § 2
 § 3
 § 5
 § 19
 § 20
 § 18